als_Latn dik_Latn sag_Latn
Arrestohet 24-vjeçari nga Vlora, i sekuestrohen 70 kg kanabis në sheshpushimin e një pallati
Vihet në prangat e policisë së Vlorës një 24- banues në Vlorë pasi në pronësinë e këtij personi, policia ka sekuestruar rreth 70 kg lëndë narkotike të llojit kanabis. Lënda narkotike është zbuluar në sheshpushimin e një pallati në lagjen “Pavarësia” dhe ishte e mbështjellë me 4 qese të zeza plastike. Gjithashtu policia ka sekuestruar edhe një furgon i cili dyshohet se do përdorej për transportin e drogës.
Njoftimi i policisë:
Më datë 06.06.2017, në bazë të informacioneve të marra në rrugë operative, në lagjen “Pavarësia” Vlorë, pranë një marketi, Policia e Vlorës ka konstatuar dhe sekuestruar një sasi me lëndë narkotike në sheshpushimin e një pallati.
Lënda narkotike u gjet e vendosur në 4 qese të zeza plastike, të mbështjella me natriban ngjyrë kafe, e cila pas peshimit në total ka rezultuar prej 70 kilogramë, e dyshuar e llojit Cannabis Sattiva.
Gjithashtu, në hyrjen e këtij pallati është gjetur dhe bllokuar një automjet tip furgon Ford, nën përdorimin autorit të dyshuar, i cili dyshohet se mund të përdorej për transportimin e lëndës narkotike.
Shërbimet e Policisë bënë të mundur kapjen në flagrancë të shtetasit Nikolas Toçaj, në pallatin ku u gjet lënda narkotike si dhe u bë arrestimi i tij për veprën penale “Prodhimi dhe shitja e narkotikëve”, parashikuar nga neni 283/1 i Kodit Penal.
als_Latn als_Latn als_Latn als_Latn als_Latn als_Latn als_Latn